google/wiki40b huggingface dataset:
1720-årene

-- 1720 -- 1721 -- 1722 -- 1723 -- 1724 -- 1725 -- 1726 -- 1727 -- 1728 -- 1729
Tiårsoversikt
Trøsen

Trøsen (også skrevet Trøssen) er ei bukt i Lavangsfjorden i Skånland kommune i Troms. Den har innløp mellom grendene Rødberg i sør og Bø i nord. Bukta er 1,5 kilometer lang og 4–700 meter bred. Trøsen er relativt grunn, kun et lite område i midten når over ti meters dybde. Helt i nord munner Trøseelva ut. Det ligger gårdsbruk og bebyggelse rundt hele bukta.
Transdalsvatnet

Kraftutbygging

Vannføringen fra Transdalsvatnet er overført til Klyvtveitvatnet gjennom en 756 meter lang tunnel for å nyttes i kraftproduksjon i Kløvtveit kraftverk. Overføringen tilsvarer rundt 42% av Dalelvas naturlige vannføring. Da Yndesdalsvassdraget i 1986 ble vernet mot kraftutbygging ble det gjort unntak for Transdalsvatnet og det nærliggende Austgulstølvatnet. Dette ble begrunnet med at vannføringen fra de to vatnene var nødvendige for en lønnsom utbygging av Kløvtveit kraftverk, som ble vurdert å «ha avgjørende betydning for distriktets kraftforsyning i fremtiden».

Fiske

Vatnet var tidligere kjent som et godt fiskevatn, hvor det ble tatt fisk av fin kvalitet. Men på grunn av sur nedbør på siste halvdel av forrige århundre ble fiskestammen utryddet, og Transdalsvatnet var fisketomt i mange år. I 2006 ble det imidlertid satt ut fisk i vatnet igjen, villfisk som var hentet fra andre deler av Yndesdalsvassdraget.
Riskhospitalet

Riskhospitalet er en tegneserie utviklet av Frode Øverli som utkom første gang i 1997. Øverli sluttet å produsere serien etter hvert som Pondus vokste i popularitet i 1999. To gamle striper trykkes hver uke i VG Helg.
Glimmerskifer

Dannelse

Glimmerskifer er dannet ved avsetning (sedimentering) av leire, på bunnen av vann (innsjøer eller hav) fra kambro til silur perioden.
Leiren er avsatt i intervaller eller sykluser, derfor er skifer lagdelt. Senere er disse brakt ned i jordskorpen. Ved høy temperatur på omtrent 600°C og trykk opptil 5 kB, har sedimentlagene blitt omdannet (metamorfose) fra leire til skifer. 
Graden av omdanning (metamorfose) fra leire gir ulike kvaliteter av skifer.  Leirskifer er ikke omdannet og er en ganske myk skifer. Fyllitt er hardere og mer omdannet, mens glimmerskifer og kvartsittskifer er hardest og de mest omdannede.
Den armenske rettskrivningsreformen

Den armenske rettskrivningsreformen er en rettskrivningsreform for armensk som ble gjennomført i Den armenske sosialistiske sovjetrepublikk mellom 1922 og 1924. Den brukes ikke blant den armenske diasporaen, som bruker vestarmensk, og ikke av armenske samfunn i Iran som snakker østarmensk. Disse fortsetter å bruke klassisk armensk rettskrivning. Selv om rettskrivningen er knapt brukt av armenere utenfor Armenia og de tidligere Sovjetstatene, så er det den eneste offisielle rettskrivningen for armensk i Armenia.

Sosiale og politiske problemer

Helt siden etableringen av den tredje armenske republikken i 1991, som erklærte seg uavhengig fra Sovjetunionen og ble til dagens Armenia, har det vært en mindre bevegelse i armenske akademiske kretser for å gjeninnsette den klassiske rettskrivningen som offisiell rettskrivning i Armenia. Noen medlemmer av den armenske kirke støtter også bruk av den klassiske rettskrivningen. Imidlertid sees det som unødvendig i offentlige kretser og blant den generelle befolkningen å angre på en hundre år gammel armensk rettskrivningsreform.
Bryggerigangen Bluesband

Bryggerigangen Bluesband (etablert 1978 i Oslo) med bassisten Hans Marius Stormoen, gitaristene Bent Patey og Tom Gjertsen, samt trommeslager Jan Lie var i over tyve år et av landets mest markante utøvere av blues på norsk og engelsk sprog. Navnet kom seg av Bryggerigangen borettslag.
NRK laget i 1978 et 50 minutters TV-program om dem i gården, i studio og på scenen.
I 1999 ble Blått Brygg relansert på CD i forbindelse med gruppas 20-årsjubileum. Platen ble, til tross for sin alder, landets tredje mest solgte bluesplate i 2000.
Tilsammen har bandets medlemmer bidratt på mer enn 100 plateinnspillinger med artister som bl.a. Halvdan Sivertsen, Geirr Lystrup, Anne Grete Preus, Eric Anderson og Sverre Kjelsberg.
Komposisjonen Tannverken til Jan Lie var flere uker på Norsktoppen.
Nils Petter Nyrén spilte tidvis gitar (1991). Under et comeback het de bare Bryggerigangen (1997), og ved neste comeback (2005) var Espen Moen trommeslager.
I 2015 består Bryggerigangen Bluesband av: Tom Gjertsen, gitar/vokal, Bent Patey, gitar/vokal, Frode Larsen, bass/vokal og Espen Moen, trommer.
Cotyachryson

Utseende

Middelsstore, avlange, brune trebukker. Antennene er tynne og kortere enn kroppen. Oversiden er delvis kledt med små, lyse skjell. Pronotum er rektangulært til litt rundet. Dekkvingene er jevnbrede, nokså grovt punkterte.

Utbredelse

Artene lever i Chile.
Charlotte Amalie (by)

Charlotte Amalie er hovedstaden på De amerikanske Jomfruøyer. Den ligger på øya St. Thomas og hadde 18 481 innbyggere i 2010. Byen, som også har hatt det danske navnet Taphus («kro»), er oppkalt etter dronning Charlotte Amalie, gift med kong Christian V, som regjerte fra 1670 til 1699. Også navnet St. Thomas ble brukt i dansketida før 1917, og fra 1921 til 1936. Navnet Charlotte Amalie har vært i bruk i perioden fra 1917 til 1921, og så fra 1936 frem til våre dager.
Byen har en rekke spor etter dansketida. I tillegg til en rekke bevarte kolonibyggverk, slik som festningen fra 1870-tallet med navnet Fort Christian, heter blant annet byens hovedgate Dronningens Gade, mens en annen heter Crystal Gade.
Charlotte Amalie er sannsynligvis den viktigste og travleste cruisehavna i Karibien. Flyplassen utenfor byen heter Cyril E. King Airport.

Etymologi

Før Dansk Vestindia (1754–1917) ble oppretta, kalte danskene byen for Taphus («kro») på grunn av de mange ølstuene. I 1691 fikk byen det mer respektable navnet Amalienborg, til ære for kong Christian Vs kone Charlotte Amalie (1650–1714). Dagens offisielle navn, Charlotte Amalie, ble brukt av engelsktalende istedenfor Amalienborg. I perioden 1921–1936 het byen St. Thomas. I 1936 fikk den igjen navnet Charlotte Amalie.

Geografi

Charlotte Amalie ligger på den sørlige kysten av øya St. Thomas, og strekker seg om lag en kilometer rundt Saint Thomas-havna, fra distriktet Havensight, hvor cruiseskipa legger til, i øst, til nabolaga Frenchtown og Sub Base i vest. Det danske Fort Christian og det åpne området rundt Emancipation Garden og Vendor's Market utgjør gamlebyens sentrum. Mange av byens historiske bygninger ligger i bakkene på Government Hill rett nord for Emancipation Garden. Dette er «Kongens Quarter». I vest, i området mellom Waterfront Dr og Dronningens Gade, er det en rekke alleer, hver av dem omkransa av varehus fra kolonitida som har blitt gjort om til butikker og kjøpesentere. Saint Thomas-havna skjærer dypt inn i øya, og foran den ligger øyene Water Island og Hassel Island. Det er flere utsiktspunkter over bukta; det høyeste ligger 460 meter over havet.
Skyskraper

Norge

Den høyeste bygningen i Norge, Oslo Plaza, som er 117 meter høy, er ikke egentlig en skyskraper, selv om både den og lavere bygninger av og til omtales som skyskrapere i mediene.
Norge er et av de få industrilandene i verden som fortsatt ikke har noen skyskrapere. I Norge har det flere ganger blitt foreslått skyskrapere, men ingen har enda fått tillatelse til å bygge en skyskraper i Norge. Dette er på begrunnelsene at det ikke ser fint ut, det ikke er gunstig og at det ikke er nødvendig.
San Francisco Coacalco

San Francisco Coacalco er administrativt senter for kommunen Coacalco de Berriozábal i delstaten México. Denne byen er en del av Mexico by i Mexico.
The Beatles' First

Original LP

The Beatles' First ble gitt ut i 1964 av tyske Polydor og var tilgjengelig i Storbritannia som import. I 1967 utga Polydor albumet offisielt i Storbritannia, men med et annerledes cover.
I USA ble albumet i 1970 gitt ut under tittelen In the Beginning (Circa 1960) (Polydor 24-4504).
Alle påfølgende utgivelser av Tony Sheridan/Beatles/Beat Brothers-innspillingene er gjenpakninger av de samme sporene.

Deluxe versjon

Dette albumet er tilgjengelig i et utvidet dobbelt CD sett med bonusspor, utgitt av Universal Music den 12. juni 2004. Sporene på den første CD-en er i stereo og de på den andre er i mono.

Original LP

Alle vokaler av Tony Sheridan hvis ikke annet står.
Lurcher

Opprinnelse og alder

Lurcheren har sin opprinnelse fra middelalderen i Storbritannia, da det ikke var tillatt for andre enn konge og adel å holde mynder. Lurcher betyr krypskytter, så denne hunden kan kalles en krypskytterhund.
Tradisjonelt skulle lurcher være en blanding mellom skotsk hjortehund, greyhound og en eller flere terriertyper, men nå mer er det en hvilken som helst blanding mellom en mynde og en eller flere andre hunderaser. En god lurcher var mye verd i tidligere tider, i det man primært benyttet disse hundene til å supplere matforrådet på en ulovlig måte. Lurchere har således alltid vært synonymt med tyvjakt på De britiske øyer, der viltet gjerne tilhørte konge, adel og rikfolk i tidligere tider.
I noen grad førers visse linjer av lurchere videre. Det fortelles blant annet at det skal finnes linjer som går tilbake til tidlig 1800-tallet i både Storbritannia og Irland. I USA finnes også en lurcher som kalles amerikansk staghound, hvilket tyder på et opphav fra hjortehund. Likeledes finnes det i Australia en såkalt australsk kenguruhund som også skal ha sitt opphav fra hortehund. Begge disse lurcherblandingene skal ha linjer som går langt tilbake i tid, uten at dette har latt seg verifisere.

Utseende, anatomi og fysikk

Lurcher skal alltid ha myndepreg, men naturlig nok varierer både utseende, anatomi og fysikk mye, alt etter hvilke hundetyper som er inngår i blandingen. Lurchere er gjerne nesten like hurtige som mynder, men ofte mer utholdende og røffe. Den skal tåle mer og orke mer.

Bruksområde

Lurcher har først og fremst vært arbeirklassens jakthund på rådyr, hare og annet småvilt på De britiske øyer. Den er tradisjonelt en hetsende hund, men avhengig av blanding bruker den såvel lukt som hørsel når den jakter.

Lynne og væremåte

Det er nærmest umulig å gi en beskrivelse av lurcherns lynne og væremåte, fordi dette naturlig nok varierer med både blandingen og individet. En «ekte» lurcher skal imidlertid være tøff, pågående og lojal til «the bitter end». Den skal ha jaktinstinkt, men må kunne kontrolleres. Lurchere er ofte litt sky og skeptiske av natur.
Robinsonekspedisjonen sesong 3

Robinsonekspedisjonen sesong 3 var den tredje sesongen av Robinsonekspedisjonen med sesongpremie 9. september 2001, mens finalen ble sendt 2. desember samme år. Programleder var Christer Falch.
Det var ca 6000 som søkte om å få delta denne sesongen. Det var tre finalister denne sesongen. Til forskjell fra andre sesonger gikk avstemningen direkte slik at seerne kunne stemme på de tre finalistene. Seernes stemmer skulle telle 1/3-del (220 000 seere avga stemme).

Direktesendinger

I denne sesongen sendte TV3 et ukentlig direktesendt tilleggsprogram kalt Robinson direkte. Programleder var Nils Ole Oftebro, og med seg som faste paneldeltakere hadde han de tidligere Robinson-deltakerne Ole André Sivertsen, Ihne Vagmo og Truls Pedersen. Christer Falck stod for konkurransestuntene i serien. 
I dette programmet skulle seerne få større innblikk i seriens konsept samt møte søndagens utstemte deltager i studio. Det direktesendte programmet gjorde det for første gang mulig for seerne å påvirke hvem av finalistene som skulle vinne Robinsonekspedisjonen ved hjelp av telefonstemmer.

Seertall

Sesongpremieren ble sett av 384 000, mens finalen ble sett av 468 000. Sesongen som helhet hadde et snitt på 356 000 seere.
Tom Erik Andersen

Skolepensum

Installasjonen; «The children of our world» er gjengitt i læreboken Dialogos, på forlaget Fag og kultur for niende klassetrinn i den norske grunnskole.
Eyvind Alnæs

Bakgrunn

Alnæs studerte hos Iver Holter i Oslo, Carl Reinecke i Leipzig og i Berlin.

Organist, komponist

Fra 1895 til 1907 var han organist i Drammen, deretter organist og kantor ved Oslo domkirke (inntil 1959: Vår Frelser kirke) fra 1916 til sin død julaften 1932 og var kordirigent for Oslo Håndverkersangforening og Holters korforening. Han var medlem av Koralbokkomiteen og harmoniserte svært mange koraler – og bidro også til å grunnlegge Norsk Komponistforening i 1917.
Som konsulent og tilrettelegger av klavermusikk for det store musikkforlaget Edition Wilhelm Hansen nedla han også et meget betydelig arbeid. Som akkompagnatør nøt han stort ry og er blitt sammenlignet med Robert Levin som oppnådde samme posisjon i etterkrigstida som Alnæs hadde hatt i mellomkrigstida. Eyvind Alnæs var frimurer og aktiv som organist i Den norske Frimurerorden.
Han komponerte to symfonier, Variations symphoniques, en pianokonsert, pianostykker, koralpreludier for orgel, korstykker og nærmere 60 romanser i senromantisk tonespråk. Mest kjent av romansene er De hundrede violiner og Der du gjekk fyre. Ut over disse er det nok hans Julemotett som er mest kjent. Den framføres hvert år av en rekke kor over hele landet. Motetten finnes i to versjoner, en som ble skrevet for Olavsguttene (opphørte i 1964), og en som i dag synges av alle andre kor.
Innenfor norsk koralhistorie har Alnæs satt varige spor etter seg, ikke minst som hovedansvarlig for harmoniseringene av samtlige melodier i "Koralbok for Den norske Kirke" 1926. Han komponerte også en forspillsamling til samme verk, samme år. Hans 60 lette preludier for orgel fortjener en nyutgivelse. Bearbeidelsen av folketonen "Den store, hvite flokk" for orgel er også et betydelig arbeid. Mens Edvard Grieg foresto utgivelsen av bind I av Norges melodier, er bind 2 – 4 Eyvind Alnæs' redaksjonelle bragd. Han har foretatt såvel utvelgelse som harmonisering.
Alnæs er far til motstandskvinnen og forfatteren Lise Børsum og juristen, organisasjonsmannen og komponisten Iver Holter Alnæs samt farfar til forfatteren Finn Alnæs.
Eyvind Alnæs ble tildelt St. Hallvard-medaljen i 1967.
Genser

Genser er ei strikket trøye med korte eller lange ermer. De kan være mer eller mindre tjukke, vanligvis hele foran og tres på over hodet. Gensere kan bæres av både kvinner, menn, voksne og barn. Det er et klesplagg som først og fremst skal varme og blir særlig brukt når det er kaldt. Gensere kan være strikket av garn laget av ulltråd,  bomull, kunstfibre og annet. De er ofte pyntet med ulike mønstre som oppstår ved å strikke på forskjellige måter eller bruke garn med forskjellige farger.

Etymologi

Ordet genser er dannet av det engelske Guernsey (shirt), det vil si «trøye fra Guernsey (ei øy i Den engelske kanal)». De kalles også jumpere eller pullovere som på engelsk. Mer sjelden brukes det amerikanske sweater.
Forza Ranheim

Forza Ranheim (stiftet 17. juni 2004) er Ranheim Fotballs supporterklubb.

Historie

Supporterklubben har sitt utspring fra uorganisert heiing av en gjeng av noen få gutter som fulgte Ranheim på kamp fra midten av 1990-tallet. På slutten av tiåret, nærmere bestemt i starten av juni 1999, ble det mer engasjement blant publikum. Da møtte nemlig Ranheim Rosenborg i cupen på Lerkendal. En gruppe samlet seg og kjøpte inn diverse effekter for å skape en god tifo.
Etter dette tok det en stund før supporterne organiserte seg igjen, men i 2003-sesongen begynte oppblomstringen på ny. Ranheim kjempet om kvalifiseringsplass for opprykk mens supporterne kjempet med. Dette ga mersmak, og i juni 2004 ble altså supporterklubben offisielt stiftet.

Supportersanger

I anledning Ranheims opprykk til Adeccoligaen etter 2009-sesongen, laget speaker og komponist Terje Walther en egen opprykkssang, «Adecco-KOKOKO!», basert på melodien til «Jeg gikk en tur på stien». Den har fått dårlig kritikk i media, og omtales av komponisten selv som verdens nest dårligste supportersang. Den dårligste mener både han selv og Aleksander Schau i FK Fotball på NRK P3 er den forrige supportersangen til Ranheim – «Ra-Ra-Ra-Ranheim».
Airspeed AS.4 Ferry

Konstruksjon og utvikling

Det var planlagt som et fly spesielt for å bedrive rundflyvninger. Flyet hadde en heller uvanlig konstruksjon (se foto under Eksterne lenker). Det var en to-dekker med en tredje motor montert på øverste vinge, i motsetning til det vanlige, den tredje motoren i nesen. Motorarrangementet gav flyveren en bedre utsikt. Alle tre motorene var nødvendigvis ikke de samme. De to motorene montert på nederste vinge var de Havilland Gipsy IIs, og motoren på øverste vinge var en de Havilland Gipsy III montert opp ned. Konstruktører var Airspeeds grunnleggere: A. H. Tiltman og Nevil Shute Norway.

Flyet i bruk

Det første flyet G-ABSI Youth of Britain II fløy første gang 10. april 1932 fra Sherburn-in-Elmet, snart etterfulgt av den andre byggingen G-ABSJ Youth of Britain III. I løpet av to år fraktet disse to flyene 92 000 passasjerer på kortere rundturer over britiske byer.
Ved utbruddet av Andre verdenskrig ble det første flyet (G-ABSI) rekvirert av Royal Air Force i 1940, gitt militær registrering 968 og brukt som skolefly.
Det andre flyet ble solgt til India til Himalaya Air Transport and Survey Company Limited i 1934 og fikk indisk registrering VT-AFO. Det ble brukt til å frakte pilegrimer fra Hardwar til Gaucher. Det ble ødelagt av vandaler etter en hangarbrann i 1936.
Det tredje (G-ACBT) og fjerde (G-ACFB) flyet ble bygget for Midland and Scottish Air Ferries Ltd og ble brukt på en etablert rute mellom Renfrew, Campbeltown, Belfast og Speke. Selskapet opphørte i 1934 og flyene lagt ut til salg. G-ACBT ble ikke solgt og ble demontert i 1941. G-ACFB ble igjen tatt i bruk til rundflyvninger for et nytt selskap; Air Publicity Ltd. Det ble så rekviret av Royal Air Force i 1941 og brukt til opplæring av mannskaper.
Perthshire

Perthshire (skotsk gælisk Siorrachd Pheairt) er et tradisjonelt grevskap i det sentrale Skottland, som strekker seg fra Strathmore i øst til Drumochter-passet i nord, Rannoch Moor og Ben Lui i vest, og Aberfoyle i syd. G8-toppmøtet i 2005 fant sted i Perthshire (Gleneagles Hotel).
Tetraulaxini

Utseende

Middelsstore, gjerne svarte trebukker. Antennene er lengre enn kroppen. Pronotum er omtrent så langs som bredt, mer eller mindre tønneformet, uten tenner på ytterkanten, med mer eller midre tydelige lengdefurer i midten.

Levevis

Som de fleste andre trebukker borer larvene i ved.

Utbredelse

Gruppen er utbredt i Afrika.
Omsorgsbygg Oslo

Styret

Omsorgsbygg Oslo KF er underlagt et eget styre. Foretaket sorterer under Byrådsavdeling for næring og eierskap, og det er også byrådet som utnevner styret. Styret har sju medlemmer, hvorav to er ansattes representanter. Disse er styreleder Stig Bech, nestleder Johan Arnt Vatnan og styremedlemmene Nils Dugstad, Anne Lene W. Hojem, Britt Momrak Baumann, Anna Marion Persch (ansattes representant) og Erik Ølness (ansattes representant).

Mål og oppgaver

Omsorgsbygg skal eie, forvalte og utvikle kommunale formålsbygg og bidra til høy kvalitet på kommunens pleie- og omsorgstjenester, tiltak for barn og unge og kulturtilbud. Foretaket skal legge forretningsmessige prinsipper til grunn innenfor de rammer som gjelder for kommunal virksomhet. Den totale bygningsmassen er voksende og var ved utgangen av 2012 på ca. 900.000 m² fordelt på ca. 1.150 bygninger. 
Bygningsmassen består i all hovedsak av bydelenes sykehjem, bo- og rehabiliteringssentre, barnehager og barneparker, kommunalt eide institusjonsbygg knyttet til rusmiddelomsorg, barnevern og psykiatri samt Legevakten. I 2006 overtok foretaket også kommunens formålsbygg som biblioteker, museer, brannstasjoner, eldresentre og ungdomsklubber i tillegg til noen næringseiendommer. Foretakets største utfordringer er å innhente vedlikeholdsetterslepet på de eiendommene som er tillagt foretaket, bidra til å oppfylle kommunens mål om full barnehagedekning ved å fremskaffe lokaler til nye barnehageplasser, å rehabilitere sykehjem og etablere flere omsorgsboliger, samt gjennomføre tiltak i eiendomsmassen som ivaretar bystyrets målsettinger innen miljø, klima og universell utforming.
Gus Mears

Chelsea FCs grunnleggelse

Gus Mears ble født i 1873 som sønn av Joseph og Charlotte Mears.
I 1896 gikk Mears, sammen med broren Joseph, inn som deleiere av Stamford Bridge Athletics Ground (SBAG) i Fulham, vest i London. Siden 1877 var Stamford Bridge et sted for friidretts- og andre utenomsporslige arrangementer. Da Mears og broren gikk inn som medeiere i 1896, hadde de en visjon om å skape en arena for å iscenesette store, førsteklasses fotballkamper. 
Vendepunktet for brødrene kom i 1904, da den tredje medeieren av SBAG døde, og da sto de som eiere av SBAG og drømmen kunne realiseres, men problemer dukket opp, Great Western Railway ville kjøpe tomten og bruke den som dumpingsplass for kull, noe som ville ødelegge planene. Mears var på nippet av å selge, men så fikk fotballentusiast Fredrick Parker involverte seg og fikk Mears til å ombestemme seg.
Mears-brødrene hadde aldri i tankene å grunnlegge en ny klubb, han prøvde å leie ut Stamford Bridge til Fulham FC, men Fulham sa at årsleien på £1 500 var for mye. Derfor bestemte Mears å opprette et eget lag til Stamford Bridge, navnet ble til slutt Chelsea FC. Mears satt i klubbens første styre, men levde ikke lenge nok til å se klubben oppnå noen suksess. Hans drøm å gjøre Stamford Bridge til en av Englands beste fotballbaner ble derimot virkeliggjort. Den var stadium for cupfinalene fra 1920 til 1922. Hans etterkommere fortsatte å eie klubben fram til 1982 da hans grandnevø Brian Mears solgte den til Ken Bates.
Mears døde i 1912, og hans grav er i den nærliggende gravlunden Brompton Cemetery, London.
Baeomorphinae

Utbredelse i tid og rom

Gruppen er bare kjent fra slutten av Kritt-tiden. Det er beskrevet fire arter fra canadisk rav som er mellom 70 og 85 millioner år gammelt.
NM i bryting 1952

NM i bryting 1952 ble arrangert i Oslo 31. mars. Arrangør var Norges Bryteforbund. Kongepokalen ble vunnet av Bjørn Cook.
Mitsunori Fujiguchi

Japans herrelandslag

Mitsunori Fujiguchi spilte 26 landskamper for Japans herrelandslag.
KV-Toshiba-saken

KV-Toshiba-saken (engelsk: Toshiba-Kongsberg incident) var en hendelse som ble kjent i januar 1987. Kongsberg Våpenfabrikk (KV) og Toshiba hadde solgt avanserte dreiebenker med datastyring til et verft i Sovjetunionen. Dette var brudd på COCOM-samarbeidet som regulerte vestblokkens salg av strategiske varer, tjenester og teknologi til kommuniststatene. For Kongsberg Våpenfabrikk betød dette svekket tillit internasjonalt, noe som var med og bidro til navneskiftet til Norsk Forsvarsteknologi i 1987. Først i 1995 turde bedriften benytte seg av det tradisjonelle Kongsberg-navnet igjen.

Beskrivelse

Flere medlemsland fra «den koordinerende komité for multilateral eksportkontroll» (CoCom) hadde ulovlig eksportert maskinverktøy til Sovjetunionen  som kunne brukes i kombinasjon med Kongsberg numerical control (NC)-enheter som var laget i Norge. Dette var brudd på CoCom-avtalen under den den kalde krigen. Sovjetunionen ble dermed i stand til å produsere mer stillegående ubåtpropeller enn de ellers ville gjort.
Involvering av Toshiba i denne saken ble avslørt i mai 1987. Tre republikanske medlemmer av den amerikanske kongressen slo symbolsk i stykker et Toshiba radiosett med en slegge etter avsløringen.
Holmens gate (Oslo)

Tidligere Holmens gate

Den gamle Holmens gate i Pipervika fikk sitt navn i 1852 etter Holmen løkke. Den gikk opprinnelig fra Pipervikstorget og ned mot Tjuvholmen. Da Vestbanen ble bygget, ble gateløpet forkortet slik at gaten gikk mellom Enga og Bakkegata. Den ble etterhvert kalt Holmengata. Gateløpet forsvant ved saneringen av området.